ঠাকুরগাঁও : ঠাকুরগাঁওয়ে কমতে শুরু করেছে বন্যার পানি। তবে পানি কমলেও দুর্ভোগ রয়েই গেছে। বানভাসী এলাকায় অনেক ঘরবাড়িতে এখনও কাঁদা পানি জমে আছে। সেখানে দেখা দিয়েছে খাবার পানি এবং পূর্ণবাসনের জন্য অর্থ সংকট। জানা গেছে, এবারের বন্যায় ঠাকুরগাঁওয়ের প্রায় ১৩ হাজার পানিবন্দী মানুষ জেলার বিভিন্ন স্থানের প্রায় ৬৫টি আশ্রয় কেন্দ্রে আশ্রয় নেয়। বন্যার পানিতে মাঠ ঘাট তলিয়ে যাওয়ায় গবাদিপশু’র খাদ্যের চরম সংকট দেখা দিয়েছে। ঠাকুরগাঁও জেলা এলজিইডির কর্মকর্তা জানিয়েছে বন্যায় জেলার প্রায় ৬৬ কিমি পাকা ও ২২০ কিমি কাঁচা রাস্তা, ২২ টি বড় ব্রীজ ও কমপক্ষে ৮৬ টি কার্লভার্ট ব্রীজসহ সংযোগ সড়ক ভেঙ্গে প্রায় ৩৬ কোটি টাকার ক্ষয়ক্ষতি হয়েছে। -ডেস্ক